Jõuluajale kohaselt on Kriss Sooniku erikollektsioonis kuldsed ja hõbedased sädelevad trippidega topid, püksid ja pesukomplektid. Tagasi on ka ideaalselt kingituseks sobivad veluurist pitstiibadega hommikumantlid. Sel korral kolmes värvis - punased, tumesinised ja mustad.
Eestisse jõudis Kriss Soonik Loungerie alles 2011. aasta sügisel, kui seda hakkas esindama pesupood Ulakas Kaunitar.
Kriss Soonik Loungerie bränd ja selle arendamine sai alguse pea seitse aastat tagasi. Kriss Sooniku disainpesu eripära on see, et enamus sellest on kantav ka ülerõivastena.
Kogu Kriss Sooniku looming toodetakse Eestis. Brändi leiab viieteistkümnest riigist, eksootilisematest kohtadest näiteks Saudi- Araabia ja Jaapan. Brändi kohta on artiklid ilmunud moeajakirjades Vogue, ELLE, GQ, Cosmopolitan ja Style.com.